

**Helsinge Hallerne søger pr. 1. marts 2022 en ny haldirektør.**

Helsinge Hallerne, beliggende i Gribskov Kommune, er en selvejende institution som driver 5 haller, café, boldbaner i forbindelse med hallerne, samt vedligeholdelse af eksterne idrætsanlæg.

Da vores nuværende haldirektør går på pension, søger vi en engageret, kompetent og servicemindet haldirektør med gode samarbejdsevner, som i fællesskab med hallens bestyrelse får ansvaret for den daglige drift.

Du skal som haldirektør gå forrest og sætte dit tydelige præg på udviklingen i tæt samarbejde og dialog med foreninger, brugere, hallens ansatte samt øvrige interessenter.

**Stillingen indeholder:**

Spændende og afvekslende job med mange udfordringer i et aktivt miljø med mange forskellige brugere, hvor du vil få ansvar for:

* Personale, herunder ledelse af café.
* Økonomi og regnskab.
* Vedligeholdelse, energioptimering og miljøcertificering.

Vi forventer at du som haldirektør:

* Er en inddragende og faciliterende leder, som kan arbejde strategisk med videreudvikling af Helsinge Hallerne.
* Er en synlig og udadvendt leder med stærke og tydelig kommunikative evner med fokus på samarbejde med alle interessenter, herunder klubber, skoler og myndigheder.
* Er servicemindet med gennemslagskraft.
* Er dygtig til økonomistyring og har en sikker hånd på administrative opgaver, herunder den operationelle del, samt et godt kendskab til tekniske værktøjer.
* Er fleksibel i forhold til arbejdstid og arbejdsopgaver.
* Har erfaring med foreningslivet og forståelse for den frivillige verden.
* Kan stå for udlejning til private og erhverv.
* Har kørekort til almindelig personbil.

**Du tilbydes:**

Et spændende og alsidigt lederjob, hvor du i samarbejde med hallens bestyrelse får ansvaret for at udvikle hallens vision til gavn for borgerne i Gribskov kommune.

**Yderligere oplysninger** om stillingen kan fås ved at kontakte bestyrelsesformand Anna Recinella på mobil nr. 27335044 eller næstformand Helle Blomsterberg på mobil nr. 20745443.

**Ansøgningsfrist og det videre forløb:**

Ansøgning med relevante bilag skal være indsendt elektronisk senest den 8. december 2021 på følgende link: <https://helsingehallerne.jobnext.dk/1>

1. samtalerunde finder sted i uge 1, (5. og 7. jan)2022.

De kandidater, der går videre til 2. samtalerunde skal være indstillet på at gennemføre en personlig profiltest. Man skal ydermere stille med en børne- og straffeattest.

2. samtalerunde finder sted i uge 3, 2022.

Se mere om Helsinge Hallerne på [www.helsingehallerne.dk](http://www.helsingehallerne.dk)